EUROOPAN KOMISSIO Bryssel 16.10.2017 COM(2017) 615 final OIKAISUKIRJELMÄ NRO 1 ESITYKSEEN VUODEN 2018 YLEISEKSI TALOUSARVIOKSI Päivitetty arvio maatalousmenoja varten tarvittavista määrärahoista ja eräitä muita mukautuksia (varaus Euroopan unionin solidaarisuusrahastoa varten, erillisvirastot ja hallintomenot)



Näin ollen otsaketta 2 varten vuodeksi 2018 esitetyn maksusitoumusmäärärahojen kokonaismäärän, joka sisältää oikaisukirjelmän nro 1/2018, arvioidaan olevan 59 499,6 miljoonaa euroa. Monivuotisen rahoituskehyksen otsakkeen 2 maksusitoumusmäärärahojen enimmäismäärään nähden jää näin 767,4 miljoonan euron liikkumavara. Otsakkeen 2 maksumäärärahat ovat 56 305,9 miljoonaa euroa sen jälkeen kun niihin on tehty vastaava vähennys kuin maksusitoumusmäärärahoihin (–53,9 miljoonaa euroa). 2.1 Yleiskatsaus Tämän oikaisukirjelmän tarkoituksena on päivittää maatalousmenoarviot uusimman taloudellisen tiedon ja lainsäädännön perusteella. Komissio saa syyskuun 2017 loppuun mennessä käyttöönsä ensimmäiset tiedot vuoden 2017 tuotannosta ja maatalousmarkkinoiden näkymistä. Nämä tiedot muodostavat perustan päivitetyille arvioille vuoden 2018 määrärahatarpeista. Markkinatekijöiden lisäksi tässä oikaisukirjelmässä on otettu huomioon toukokuussa 2017 laaditun vuoden 2018 talousarvioesityksen antamista seuranneiden maataloutta koskevien lainsäädäntöpäätösten vaikutukset sekä eräiden sellaisten lainsäädäntöpäätösten vaikutukset, jotka ovat vielä valmisteilla mutta jotka on tarkoitus hyväksyä pian. Kaiken kaikkiaan maataloustukirahaston vuoden 2018 määrärahatarpeen arvioidaan nyt (rahoituskurimekanismia koskevien maataloustukirahaston säännösten huomioon ottamisen jälkeen) olevan 44 710,4 miljoonaa euroa eli 188,1 miljoonaa euroa enemmän kuin vuoden 2018 talousarvioesityksessä. Lisätarve johtuu lähinnä hedelmä- ja vihannesalan, sianliha-alan ja siipikarja-alan poikkeuksellisista tukitoimenpiteistä aiheutuvista lisämenoista ja korkomenoista, jotka liittyvät unionin tuomioistuimen jo kannetuista sokerin tuotantomaksuista antamaan tuomioon. Tähän oikaisukirjelmään on lisäksi sisällytetty vähäisiä muutoksia tavanomaisten markkinatoimenpiteiden määrärahoihin sekä lukuun 05 07 (Euroopan maatalouden tukirahastosta (maataloustukirahastosta) rahoitettujen maatalousmenojen tarkastaminen) otettuihin menoihin, jotka liittyvät tilien tarkastamista ja hyväksymistä ja menojen sääntöjenmukaisuutta koskeviin päätöksiin. Lukuun 05 03 (Suorat tuet, joiden tarkoituksena on parantaa maataloustuloja, rajoittaa maataloustulojen vaihtelua ja saavuttaa ympäristö- ja ilmastotavoitteet) liittyvät määrärahatarpeet pysyvät lähes samoina kuin vuoden 2018 talousarvioesityksessä. Vuonna 2018 saatavien käyttötarkoitukseensa sidottujen tulojen tarkistettu määrä on 242 miljoonaa euroa suurempi kuin vuoden 2018 talousarvioesitykseen otettu määrä, joka oli 1 004 miljoonaa euroa. Määrä kasvaa näin 1 246 miljoonaan euroon. Tämä kasvu kattaa kaikki lisätarpeet. Arvioon tehdyt muutokset perustuvat tarkistuksiin, joita on tehty tilien tarkastamista ja hyväksymistä koskevien päätösten seurauksena saataviin määriin (+104,9 miljoonaa euroa) ja sääntöjenvastaisuuksien seurauksena saataviin määriin (–13 miljoonaa euroa). Lisäksi tässä oikaisukirjelmässä on otettu huomioon käyttötarkoitukseensa sidottujen tulojen määrä, joka odotetaan siirrettävän varainhoitovuodelta 2017 varainhoitovuodelle 2018. Tämä määrä on 400,1 miljoonaa euroa (odotettavissa oleva maataloustukirahaston ylijäämä) , ja siitä 250 miljoonaa euroa sisältyy jo vuoden 2018 talousarvioesitykseen. Arvioitu ylijäämä ei sisällä vuoden 2017 maatalousalan kriisivarauksen käyttämättömiä määrärahoja (450,5 miljoonaa euroa), joita ei aiota käyttää. Nämä määrärahat siirretään määriin, joista katetaan rahoituskurimekanismin piiriin vuonna 2018 kuuluville maataloustuottajille maksettavat korvaukset. Edellä esitettyjen päivitysten perusteella maataloustukirahaston vuoden 2018 määrärahatarpeita varten tarvitaan 43 464,4 miljoonaa euroa maksusitoumusmäärärahoja, joihin sisältyy 459,5 miljoonaa euroa maatalousalan kriisivarausta varten. Tämä kokonaismäärä jää alle maataloustukirahaston nettoalaenimmäismäärän, joka on 44 162,4 miljoonaa euroa. Tämä tarkoittaa sitä, että rahoituskurimekanismia sovelletaan ainoastaan varojen osoittamiseksi varainhoitovuotta 2018 koskevaan maatalousalan kriisivaraukseen. 2.2 Yksityiskohtaiset huomautukset 05 02 — Maatalousalan kilpailukyvyn parantaminen maatalousmarkkinoiden interventioiden avulla (määrärahat +81,8 miljoonaa euroa) (miljoonaa euroa nykyhintoina, luvut pyöristetty) Maatalousmarkkinoiden interventiot Talousarvioesitys 2018 Oikaisukirjelmä

nro 1/2018 Talousarvioesitys 2018

(ml. oikaisukirjelmä nro 1/2018) Määrärahatarpeet 2 676,3 +81,8 2 758,1 – arvio käyttötarkoitukseensa sidotuista tuloista vuonna 2017 400,0 +0,0 400,0 Pyydetyt määrärahat 2 276,3 +81,8 2 358,1 Maatalousmarkkinoiden interventioita varten tarvitaan yhteensä 81,8 miljoonaa euroa enemmän määrärahoja kuin vuoden 2018 talousarvioesityksessä ennakoitiin. Tässä oikaisukirjelmässä näihin määrärahoihin esitetään samansuuruista lisäystä, koska luvussa 05 02 käytettävissä olevien käyttötarkoitukseensa sidottujen tulojen määrän (400,0 miljoonaa euroa) odotetaan olevan sama kuin vuoden 2018 talousarvioesityksessä. Hedelmä- ja vihannesalaa varten esitetyllä 12,8 miljoonan euron lisäyksellä on tarkoitus kattaa lisämenot, joita arvioidaan aiheutuvan persikoiden ja nektariinien markkinoilta poistamista koskevien poikkeuksellisten toimenpiteiden äskettäisestä muuttamisesta. Viinialalle osoitettuihin alamomentin 05 02 09 08 (Kansalliset tukiohjelmat) määrärahoihin esitetään 7,0 miljoonan euron lisäystä määrärahojen toteutumista koskevien uusimpien tietojen perusteella. Maitoalan määrärahoja (momentti 05 02 12) lisätään 2,0 miljoonaa euroa. Lisäys perustuu tarkistettuihin arvioihin rasvattoman maitojauheen (jonka määrä julkisissa interventiovarastoissa on edelleen alun perin arvioitua suurempi) varastointikustannuksista. Tässä oikaisukirjelmässä ehdotettu suurin markkinatoimenpiteitä koskeva muutos liittyy sianliha-alaan ja siipikarja-alaan (momentti 05 02 15). Määrärahoihin esitetään 60,0 miljoonan euron lisäystä, joka liittyy afrikkalaisen sikaruton ja lintuinfluenssan tautitapausten johdosta viljelijöille osoitettuihin poikkeuksellisiin tukitoimenpiteisiin. 05 03 — Suorat tuet, joiden tarkoituksena on parantaa maataloustuloja, rajoittaa maataloustulojen vaihtelua ja saavuttaa ympäristö- ja ilmastotavoitteet (määrärahat –244,5 miljoonaa euroa) (miljoonaa euroa nykyhintoina, luvut pyöristetty) Suorat tuet Talousarvioesitys 2018 Oikaisukirjelmä

nro 1/2018 Talousarvioesitys 2018

(ml. oikaisukirjelmä nro 1/2018) Rahoituskurimekanismin soveltamisen jälkeen (ml. maatalousalan kriisivarauksen määrärahat) Määrärahatarpeet 41 747,1 –2,5 41 744,6 – arvio käyttötarkoitukseensa sidotuista tuloista vuonna 2017 604,0 +242,0 846,0 Pyydetyt määrärahat 41 143,1 –244,5 40 898,6 Lukua 05 03 varten pyydettyjä määrärahoja vähennetään 244,5 miljoonaa euroa vuoden 2018 talousarvioesitykseen verrattuna. Tämä muutos johtuu pääasiassa siitä, että alamomentille 05 03 01 10 (Perustukijärjestelmä) saadaan ennakoitua enemmän (+242,0 miljoonaa euroa) käyttötarkoitukseensa sidottuja tuloja. Määrärahojen toteutumista koskevien tuoreimpien tietojen perusteella suorien tukien määrärahoihin ehdotetaan kaiken kaikkiaan vain vähäistä muutosta (–2,5 miljoonaa euroa). Suorien tukien budjettikohtien kesken on tehty pieniä mukautuksia, jotka perustuvat jäsenvaltioiden valitsemia toteutusvaihtoehtoja koskeviin päivitettyihin tietoihin. Suurimmat tässä oikaisukirjelmässä tehdyistä tällaisista mukautuksista koskevat viherryttämistukea (+95,0 miljoonaa euroa alamomentille 05 03 01 11), nuorten viljelijöiden tukea (+34,0 miljoonaa euroa alamomentille 05 03 01 13), uudelleenjakotukea (+14,0 miljoonaa euroa alamomentille 05 03 01 07) ja pienviljelijäjärjestelmää

(–110,0 miljoonaa euroa alamomentilta 05 03 02 61). Muut Euroopan maatalouden tukirahastosta (maataloustukirahastosta) rahoitetut maatalousmenot (määrärahat +108,8 miljoonaa euroa) Alamomentin 05 07 01 06 määrärahoja on lisättävä 1,4 miljoonaa euroa ja alamomentin 05 07 01 07 määrärahoja 5,2 miljoonaa euroa, jotta voidaan kattaa edellisten vuosien rahoitusoikaisuja muuttavien komission päätösten rahoitusvaikutukset. Alamomentti 05 07 01 06 kattaa menot jäsenvaltioiden hyväksi tehdyistä oikaisuista sen jälkeen, kun on tehty päätös tilien tarkastamisesta ja hyväksymisestä, ja alamomentti 05 07 01 07 menot jäsenvaltioiden hyväksi tehdyistä oikaisuista sen jälkeen, kun on tehty päätös tilien sääntöjenmukaisuudesta. Momentin 05 07 02 (Riitojen ratkaisu) määrärahoja on lisättävä 102,2 miljoonaa euroa, jotta voidaan kattaa unionin tuomioistuimen antaman, sokerin tuotantomaksuja koskevan uuden tuomion rahoitusvaikutukset.

Määrä liittyy arvioituihin korkomenoihin, jotka ovat seurausta tuomiosta asiassa C-585/15 (Tirlemontoise), joka koski sokerin markkinointivuosia 1999/2000 ja 2000/2001. 2.3 Kokonaisvaikutus vuoden 2018 talousarvioesitykseen (euroa) Budjettikohta Nimi Maksusitoumusmäärärahat Maksumäärärahat Pääluokka III – Euroopan komissio 05 02 08 03 Tuottajaorganisaatioiden toimintarahastot 12 000 000 12 000 000 05 02 08 99 Muut toimenpiteet (hedelmät ja vihannekset) 800 000 800 000 05 02 09 08 Viinialan kansalliset tukiohjelmat 7 000 000 7 000 000 05 02 12 02 Rasvattoman maitojauheen varastointitoimenpiteet 2 000 000 2 000 000 05 02 15 99 Muut toimenpiteet (sianliha, siipikarja, munat, mehiläishoito ja muut eläintuotteet) 60 000 000 60 000 000 05 03 01 02 Yhtenäisen pinta-alatuen järjestelmä 2 000 000 2 000 000 05 03 01 07 Uudelleenjakotuki 14 000 000 14 000 000 05 03 01 10 Perustukijärjestelmä –275 000 000 –275 000 000 05 03 01 11 Tuki ilmaston ja ympäristön kannalta suotuisille maatalouskäytännöille 95 000 000 95 000 000 05 03 01 13 Nuorten viljelijöiden tuki 34 000 000 34 000 000 05 03 01 99 Muut (tuotannosta irrotetut suorat tuet) 500 000 500 000 05 03 02 40 Puuvillan lajikekohtainen tuki –4 000 000 –4 000 000 05 03 02 44 Erityistuki (asetuksen (EY) N:o 73/2009 68 artikla) – Tuotantosidonnaiset suorat tuet –3 000 000 –3 000 000 05 03 02 60 Vapaaehtoinen tuotantosidonnaisen tuen järjestelmä 4 000 000 4 000 000 05 03 02 61 Pienviljelijäjärjestelmä –110 000 000 –110 000 000 05 03 02 99 Muut (suorat tuet) –2 000 000 –2 000 000 05 07 01 06 Menot, jotka aiheutuvat jäsenvaltioiden hyväksi tehdyistä oikaisuista, sen jälkeen kun on tehty päätös edeltävien varainhoitovuosien tilien tarkastamisesta ja hyväksymisestä EMOTR:n tukiosastoon (aiemmat toimenpiteet) ja maataloustukirahastoon kuuluvien hajautetusti hallinnoitujen menojen osalta 1 400 000 1 400 000 05 07 01 07 Menot, jotka aiheutuvat jäsenvaltioiden hyväksi tehdyistä oikaisuista, sen jälkeen kun on tehty päätös edeltävien varainhoitovuosien tilien sääntöjenmukaisuudesta EMOTR:n tukiosastoon (aiemmat toimenpiteet) ja maataloustukirahastoon kuuluvien hajautetusti hallinnoitujen menojen osalta 5 200 000 5 200 000 05 07 02 Riitojen ratkaisu 102 200 000 102 200 000 Yhteensä –53 900 000 –53 900 000 3.Euroopan unionin solidaarisuusrahasto (EUSR) Komissio päätti 26. kesäkuuta 2017 ottaa käyttöön Euroopan unionin solidaarisuusrahastosta 1 196,8 miljoonaa euroa avun antamiseksi Italialle, koska maassa oli tapahtunut elokuun 2016 ja tammikuun 2017 välisenä aikana useita maanjäristyksiä Abruzzon, Lazion, Marchen ja Umbrian alueilla. Tähän päätökseen liitettiin lisätalousarvioesitys (LTE) nro 4/2017 , jossa ehdotetaan tarvittavien maksusitoumus- ja maksumäärärahojen ottamista vuoden 2017 yleiseen talousarvioon sen jälkeen, kun vuonna 2016 maksettu ennakkomaksu on vähennetty. Päätöksentekoajankohtana solidaarisuusrahastosta voitiin ottaa käyttöön 902,8 miljoonaa euroa. Summa vastaa vuoden 2017 alussa rahastossa käytettävissä ollutta kokonaismäärää (1 115,1 miljoonaa euroa), josta on vähennetty rahastosta aikaisemmin käyttöön otetut määrät (71,5 miljoonaa euroa) ja 140,8 miljoonan euron määrä, joka on pidettävä rahastossa, jotta voidaan noudattaa monivuotisesta rahoituskehyksestä annetun asetuksen 10 artiklan 1 kohdassa säädettyä velvollisuutta säilyttää rahastossa 25 prosenttia vuoden 2017 kokonaismäärärahoista 1. lokakuuta 2017 asti. Solidaarisuusrahastossa käytettävissä oleva määrä ei näin ollen riittänyt kattamaan Italiaa varten käyttöön otettua määrää kokonaisuudessaan. Komissio katsoi kuitenkin, että monivuotisesta rahoituskehyksestä annetun asetuksen 10 artiklan 2 kohdassa säädetyt edellytykset täyttyivät, ja ehdotti, että erotus, joka oli 294 miljoonaa euroa, katetaan vuonna 2018 käytettävissä olevasta vuotuisesta määrästä. Sekä solidaarisuusrahaston varojen käyttöönottoa koskeva päätös että lisätalousarvioesitys nro 4/2017 hyväksyttiin lopullisesti Euroopan parlamentissa 13. syyskuuta 2017. Koska määrärahoja otettiin vuonna 2017 poikkeuksellisesti käyttöön etupainotteisesti, on tarpeen tehdä kyseistä määrää vastaava vähennys vuoden 2018 talousarvioesitykseen sisältyvään varaukseen otettuihin maksusitoumus- ja maksumäärärahoihin. Varauksella on tarkoitus varmistaa, että solidaarisuusrahaston varat voidaan ottaa käyttöön määrärahasiirrolla samaan aikaan kun Euroopan parlamentti ja neuvosto antavat varojen käyttöönottoa koskevan päätöksen. Koska tällainen menettely vähentää lisätalousarvioiden tarvetta, sillä voidaan nopeuttaa solidaarisuusrahaston varojen käyttöönottoa. (euroa) Budjettikohta Nimi Maksusitoumusmäärärahat Maksumäärärahat Pääluokka III – Euroopan komissio 40 02 44 Varaus Euroopan unionin solidaarisuusrahastoa varten –293 628 245 –112 000 000 Yhteensä –293 628 245 –112 000 000 4.Erillisvirastot 4.1 Euroopan arvopaperimarkkinaviranomainen (ESMA) Komissio hyväksyi 13. kesäkuuta 2017 ehdotuksen asetukseksi keskusvastapuolten toimilupamenettelyjen ja niihin osallistuvien viranomaisten sekä kolmansien maiden keskusvastapuolten tunnustamista koskevien vaatimusten osalta. EU:hun sijoittautuneita keskusvastapuolia on tällä hetkellä 17. Kaikilla näillä vastapuolilla on lupa tarjota palvelujaan EU:ssa. EU:ssa on tunnustettu 28 kolmansien maiden keskusvastapuolta, joilla on näin myös lupa tarjota palvelujaan EU:ssa. Lisäksi 12 keskusvastapuolta 10 lainkäyttöalueelta on hakenut tunnustamista ja odottaa komission päätöstä. Huomioon olisi myös otettava, että Yhdistyneessä kuningaskunnassa sijaitsevat keskusvastapuolet määrittävät nykyään huomattavan määrän euromääräisiä johdannaistransaktioita (ja muita EU:n määritysvelvollisuuden piiriin kuuluvia transaktioita). Koska kolmansista maista peräisin olevien keskusvastapuolten määrä on lisääntynyt huomattavasti, komissio esittää, että Euroopan arvopaperimarkkinaviranomaiselle (ESMA, jonka sijaintipaikka on Pariisi) osoitetaan nykyistä enemmän näihin vastapuoliin liittyviä valvontatehtäviä. Asetuksen oletetaan tulevan voimaan vuoden 2018 puolivälissä. ESMA tarvitsee lisää henkilöstöä ja määrärahoja voidakseen hoitaa keskusvastapuoliasetuksen mukaiset uudet tehtävänsä. Näiden tehtävien hoitaminen aloitetaan vaiheittain vuosien 2018–2020 aikana. Vuodeksi 2018 pyydetään 20:tä uutta väliaikaista toimihenkilöä (jotka rekrytoidaan palkkaluokkaan AD7) ja 10:tä uutta kansallista asiantuntijaa. Ensimmäisten uusien työntekijöiden on tarkoitus aloittaa tehtävissään elokuussa 2018. Tähän henkilöstölisäykseen liittyvät menot, joihin kuuluvat etenkin palkat, matkakulut ja toimistovuokrat, ovat 4,3 miljoonaa euroa vuonna 2018. Odotuksena on, että ne saadaan katettua alan toimijoilta perittävillä maksuilla. Koska maksuja ei kuitenkaan voida ottaa käyttöön ennen kuin on annettu komission delegoitu asetus, vuonna 2018 aiheutuvat menot on katettava EU:n talousarviosta (tätä varten tarvittavat määrärahat otetaan otsakkeen 1a menojen enimmäismäärään nähden käytettävissä olevasta kohdentamattomasta liikkumavarasta). Menojen kattamiseen käytetty määrä on palautettava EU:n talousarvioon viimeistään vuonna 2020. (euroa) Budjettikohta Nimi Maksusitoumusmäärärahat Maksumäärärahat Pääluokka III – Euroopan komissio 12 02 06 Euroopan arvopaperimarkkinaviranomainen (ESMA) 4 310 555 4 310 555 Yhteensä 4 310 555 4 310 555 Tarkistettu henkilöstötaulukko on tämän asiakirjan budjettiteknisenä liitteenä.

4.2 Euroopan elin- ja työolojen kehittämissäätiö (Eurofound) Dublinissa sijaitsevan Euroopan elin- ja työolojen kehittämissäätiön (Eurofound) henkilöstönvähennystavoitteen mukaisesti vuonna 2018 vähennetään kaksi virkaa/toimea vuoden 2017 talousarviossa hyväksytyistä 93 virasta/toimesta. Vähennyksen jälkeen saadaan vuoden 2018 talousarvioesitykseen otetut 91 virkaa/toimea, joista 49 kuuluu hallintovirkamiesten tehtäväryhmään ja 42 hallintoavustajien tehtäväryhmään. Kahden hallintovirkamiehen lähdettyä viraston palveluksesta virasto on pyytänyt kahden vakinaisen viran vaihtamista kahdeksi väliaikaisen toimihenkilön toimeksi hallintovirkamiesten tehtäväryhmässä. Hallintovirkamiesten tehtäväryhmän virkojen/toimien kokonaismäärä säilyy näin alun perin vuotta 2018 varten pyydetyllä tasolla (49). Muutoksella ei ole vaikutusta menoihin. Tarkistettu henkilöstötaulukko on tämän asiakirjan budjettiteknisenä liitteenä. 4.3 Koulutuksen, audiovisuaalialan ja kulttuurin toimeenpanovirasto (EACEA) Komissio ehdottaa kustannus-hyötyanalyysin alustavien tulosten perusteella, että EACEA:lle annetaan täytäntöönpanotehtäviä, jotka liittyvät 30. toukokuuta 2017 esitettyyn Euroopan solidaarisuusjoukkoja koskevaan uuteen ehdotukseen. Analyysin tulokset toimitetaan toimeenpanovirastojen komitealle tehtävien siirtämistä koskevan tulevan säädöspaketin yhteydessä. Näihin tehtäviin kuuluvat avustus- ja hankintamenettelyjen käynnistäminen ja päätökseen saattaminen, hankkeiden seuranta, rahoituksen valvonta ja kirjanpito sekä ohjelmien arviointiin osallistuminen ja erilaiset tukitehtävät. Komissio ehdottaa, että talousarvioon perustetaan alamomentti 15 01 06 03 — Koulutuksen, audiovisuaalialan ja kulttuurin toimeenpanovirasto — Rahoitusosuus Euroopan solidaarisuusjoukkojen määrärahoista. Tältä alamomentilta on tarkoitus kattaa EACEA:lle Euroopan solidaarisuusjoukkoihin liittyvistä täytäntöönpanotoimista aiheutuvat toimintamenot. Alamomentille ei oteta määrärahoja ennen kuin lainsäädäntömenettely on saatu päätökseen ja toimeenpanovirastojen komiteaa on kuultu. Sille otetaan sen sijaan pro memoria -merkintä (p.m.), minkä ansiosta komissio voi nopeasti siirtää sille tarvittavat määrärahat varainhoitoasetuksen mukaisesti sen jälkeen kun Euroopan solidaarisuusjoukkoja koskeva oikeusperusta on hyväksytty. Näin vältetään toimien toteutuksen viivästyminen, ja nuorille voidaan tarjota nopeasti liikkuvuusmahdollisuuksia vuonna 2018. (euroa) Budjettikohta Nimi Maksusitoumusmäärärahat Maksumäärärahat Pääluokka III – Euroopan komissio 15 01 06 03 Koulutuksen, audiovisuaalialan ja kulttuurin toimeenpanovirasto – Rahoitusosuus Euroopan solidaarisuusjoukkojen määrärahoista p.m. p.m. Yhteensä - - 5.Hallinto 5.1 Euroopan petostentorjuntavirasto (OLAF) Euroopan petostentorjuntavirasto (OLAF) pyysi varainhoitovuodeksi 2018 laatimassaan ennakkoarviossa yhden AD15-palkkaluokan väliaikaisen toimen muuttamista AD15-palkkaluokan vakituiseksi viraksi 1. tammikuuta 2018 lähtien sovellettavassa henkilöstötaulukossaan. OLAFin uuden pääjohtajan rekrytointimenettelyssä tehtyjen komission henkilöstöpäätösten vuoksi tämä muutospyyntö on nyt kuitenkin peruutettu, joten toimi säilytetään väliaikaisena. Muutos ei vaikuta OLAFin menoihin. Tarkistettu henkilöstötaulukko on tämän asiakirjan budjettiteknisenä liitteenä. 5.2 Julkaisutoimisto (OP) Komissio on osana tukiprosessien uudenaikaistamista ja parannettujen työmenetelmien käyttöönottoa laatinut digitalisointiagendan, joka kattaa etenkin paikallisten tietotekniikkakeskusten yhdistämisen, tieto- ja viestintätekniikkalaitteet sekä turvallisuuden. Julkaisutoimisto päätti 21. marraskuuta 2016 käynnistää osana tätä agendaa ja tiiviissä yhteistyössä tietotekniikan pääosaston (DIGIT) kanssa tietotekniikan konsolidointihankkeen seuraavilla kolmella pääasiallisella osa-alueella: verkot ja televiestintä, virtuaalinen työtila ja toimistoautomaatio sekä tietotekniikkakeskukset. Konsolidointihankkeen tärkein hyöty saadaan tietotekniikan teollistamisprosessin tarjoamista mittakaavaeduista. Jotta hanke voidaan toteuttaa, julkaisutoimistossa tietotekniikkainfrastruktuurista ja tuotannosta vastaavista yksiköistä on siirrettävä 14 virkaa/tointa (joista 3 kuuluu AD-tehtäväryhmään ja 11 AST-tehtäväryhmään) komissioon tietotekniikan pääosastoon. Komissio tarvitsee nämä virat/toimet voidakseen varmistaa julkaisutoimiston tarvitsemien palvelujen jatkuvuuden. Virkojen/toimien siirrosta tehtiin sopimus julkaisutoimiston ja tietotekniikan pääosaston välillä 30. toukokuuta 2017. Muutoksia ei sopimuksentekoajankohdan vuoksi voitu ottaa huomioon vuoden 2018 talousarvioesityksessä. Tämän vuoksi ehdotetaan, että edellä mainitut 14 virkaa/tointa ja niihin liittyvät palkkamäärärahat siirretään julkaisutoimistolta komissiolle siten, että siirto tulee voimaan 1. tammikuuta 2018.

Tällä siirrolla ei ole vaikutusta määrärahoihin. Komission (hallinto) ja julkaisutoimiston ehdotetut tarkistetut henkilöstötaulukot ovat tämän asiakirjan budjettiteknisenä liitteenä. (euroa) Budjettikohta Nimi Maksusitoumusmäärärahat Maksumäärärahat Pääluokka III – Euroopan komissio XX 01 01 01 01 Palkat ja palkanlisät 1 238 000 1 238 000 XX 01 01 01 02 Palvelukseen ottamiseen, toisiin tehtäviin siirtymiseen ja tehtävien päättymiseen liittyvät kulut ja korvaukset 1 000 1 000 XX 01 01 01 03 Palkkojen mukautukset 12 000 12 000 26 01 09 (A2 01 01) Julkaisutoimisto –1 251 000 –1 251 000 Yhteensä - - 5.3 Euroopan ulkosuhdehallinto (EUH) 5.3.1 EU:n tulevat toimet Afganistanissa kahta tehtävää hoitavan Afganistanissa toimivan EU:n erityisedustajan toimikauden päätyttyä Kahta tehtävää Afganistanissa hoitavan EU:n erityisedustajan toimikausi päättyi 31. elokuuta 2017. Koska EU:n edustustojen päälliköillä on Lissabonin sopimuksen tekemisen jälkeen ollut paljon aiempaa laajempi poliittinen toimeksianto, johon on kuulunut EU:n kokonaisvaltainen edustaminen kolmansissa maissa, korkea edustaja on Euroopan parlamentin näkemykset huomioon otettuaan päättänyt, ettei se esitä toisen EU:n erityisedustajan nimittämistä Afganistaniin nykyisen edustajan toimeksiannon päätyttyä. EU:n toimintaa Afganistanissa tukevat jatkossa kaksi EU:n erityisedustajan seuraajaa: -Syyskuun 1. päivänä 2017 nimitettiin Brysseliin EU:n erityislähettiläs, jolle siirrettiin Afganistanissa käynnissä olevan rauhaan, vakauteen ja sovintoon liittyvän prosessin alueelliseen ja kansainväliseen koordinointiin liittyvät EU:n erityisedustajan tehtävät. Erityislähettilästä avustaa kaksi poliittista neuvonantajaa ja yksi avustaja. -EU:n Kabulin-edustustoa vahvistetaan uudella yksiköllä, joka vastaa politiikasta, lehdistöstä ja tiedotuksesta. Edustusto voi näin hoitaa tehtävänsä sille asetettujen odotusten mukaisesti. Se voi muun muassa osallistua Afganistanin kokonaisvaltaisen uudistusohjelman sekä rauhansopimusten täytäntöönpanoon, talouskehityksen tukemiseen ja EU:n kehitysavun antamiseen. Tämä suunnitelma esitettiin poliittisten ja turvallisuusasioiden komitealle 13. kesäkuuta 2017, eivätkä jäsenvaltiot vastustaneet sitä. Erityislähettilään toimiston kustannukset katetaan lähes täysin varoilla, jotka saadaan kohdentamalla uudelleen EUH:n nykyisiä hallintomäärärahoja. EUH:n määrärahoja on kuitenkin tarpeen lisätä, jotta niistä voidaan kattaa EU:n Kabulin-edustustoon perustettavan, politiikasta, lehdistöstä ja tiedottamisesta vastaavan uuden yksikön aiheuttamat lisäkustannukset ja muut sellaiset infrastruktuuriin ja turvallisuuteen liittyvät hallintomenot, jotka tällä hetkellä katetaan EU:n erityisedustajan määrärahoista. EUH:n hallintomäärärahoihin (otsake 5, EU:n talousarvion pääluokka X) näitä menoja varten vuonna 2018 tarvittava lisäys on 4,5 miljoonaa euroa (koko vuoden menot). Lisäys katetaan kokonaisuudessaan säästöillä, jotka yhteisen ulko- ja turvallisuuspolitiikan alalla (YUTP, otsake 4, EU:n talousarvion pääluokka III) saadaan Afganistanissa toimivan EU:n erityisedustajan tehtävän lakkauttamisesta ja jotka ovat arviolta 10,2 miljoonaa euroa. Komissio ehdottaa, että säästöistä jäljelle jäävä 5,7 miljoonan euron osuus säilytetään YUTP:n määrärahoissa sellaisten uusien toimien rahoittamista varten, joita ei voida suunnitella etukäteen. Ehdotetulla muutoksella myös yksinkertaistetaan hallintoa, koska EUH:n ei enää tarvitse kirjata Afganistanissa toimivan EU:n erityisedustajan menoja kahteen rinnakkaisjärjestelmään. 5.3.2 Tiettyjen valvonta-, ohjaus- ja neuvontatehtävien siirtäminen Kosovossa toteutettavalta Euroopan unionin oikeusvaltio-operaatiolta (EULEX KOSOVO) EU:n Kosovon-toimistolle Vuodet 2015/2016 kattaneen strategisen tarkastelun ja EULEX KOSOVO -operaation asteittaisen lakkauttamisen seurauksena neuvosto pyysi EUH:ta laatimaan siirtymästrategian. EULEX-operaatiota koskeva siirtymäsuunnitelma esitettiin siviilikriisinhallintakomitealle (Sivkom) 13. maaliskuuta 2017. Suunnitelmassa ehdotettiin eräiden valvonta-, ohjaus- ja neuvontatehtävien siirtämistä EU:n Kosovon-toimistolle. Toimisto tarvitsee tämän vuoksi lisähenkilöstöä, joka koostuu oikeusvaltiokysymyksiin erikoistuneista strategisista neuvonantajista ja hallintohenkilöstöstä. Tästä lisähenkilöstöstä aiheutuvat menot on tarkoitus rahoittaa EUH:n hallintomäärärahoista. Siviilikriisinhallintakomitea hyväksyi suunnitelman tällä perusteella 24. huhtikuuta 2017, ja poliittisten ja turvallisuusasioiden komitea hyväksyi sen 28. huhtikuuta 2017, minkä jälkeen EUH:ta kehotettiin aloittamaan siirron valmistelu. EU-toimistoon arvioidaan tarvittavan 12 uutta toimea (sopimussuhteiset toimihenkilöt, kansalliset asiantuntijat ja paikalliset toimihenkilöt), jotta se voisi hoitaa uudet tehtävät ja niihin liittyvän hallinnollisen lisätyön. EUH:n hallintomäärärahoihin tarvitaan näiden uusien toimien menojen kattamiseksi 0,5 miljoonan euron lisäys vuonna 2018 kyseeseen tulevia 6,5 kuukautta varten. Koko vuoden menoja varten tarvittava lisäys on 0,8 miljoonaa euroa. Tätä summaa on tarkoitus käyttää lähtökohtana vuoden 2019 ja sitä seuraavien vuosien talousarvioita laadittaessa. EULEX-operaation henkilöstöä vähennetään nykysuunnitelman perusteella 41 toimella. Tästä odotetaan saatavan 1,8 miljoonan euron säästöt yhteisen ulko- ja turvallisuuspolitiikan alalla vuonna 2018. Komissio ehdottaa, että säästöistä jäljelle jäävä 1,3 miljoonan euron osuus säilytetään YUTP:n määrärahoissa sellaisten uusien toimien rahoittamista varten, joita ei voida suunnitella etukäteen. Kun EULEX-operaation valvonta-, ohjaus- ja neuvontatehtävät on saatu siirrettyä, operaation henkilöstöä odotetaan voitavan vähentää edelleen 37 toimella (24 kansainvälistä asiantuntijaa ja 13 paikallista toimihenkilöä), jolloin vähennettyjen toimien kokonaismääräksi saadaan 78. Tehtävien siirtäminen edellyttää tosin 10:tä lisätoimea, jotka rahoitetaan EUH:n hallintomäärärahoihin tehtävästä lisäyksestä. 5.3.3 Erillinen budjettikohta Eurooppa-kouluille maksettavalle rahoitusosuudelle